Baratamaan biyyoonnii sirna siviilii hordofan keessatti seeronni bu'uuraa bakka lamatti qoodamu.Isaanis kan mootummaa yookiin hawaasaa / public/ fi kan dhuunfaa /private/ jedhamanii beekkamu.Qoodamiinsi seeraa kun sirna seeraa siviilii hubachuuf kan gargaaru yoo ta'u, gurmaa'ina manneen murtiis ni murteessa.Manneen barnoota seeraa keessattis qoodaminsa haala kanaa fayyadamuudhaan barnoonni ni kennama. Gurmaa'iinsa manneen murtii ilaalchisee seerota mootummaa kan jedhamanii beekkamaniif manneen murtii adda ta'an kan hundeessan jiru.Fakkeenyaaf biyya Faransaayii fi Jarman kaasuu ni dandeenya.Dhimmoota mootummaa /dhimmoota yakkaan ala/ manneen murtii kanneen keessatti ilaallamu jechuu dha.